Բանախոսի կարծիքով, գործընթացի արդյունքում բոլոր գործընկերների կողմից ամրագրվեց Հայաստանի բարի կամքը՝ տարածաշրջանում կայունություն հաստատելու և Թուրքիայի հետ հարաբերությունները լավացնելու։ Երկրորդ, ինչպես արդեն նշվեց, «Հայաստանի բարդույթների և միայն պատմությամբ ապրելու» վերաբերյալ տասնամյակներ շարունակ Թուրքիայի իրականացրած քարոզչությունը հոդս ցնդեց, և դրանով այլևս հնարավոր չէ խաբել աշխարհին։ «Հայաստանը ցույց տվեց, որ որևէ մեկի հետ նախապայմաններով չի խոսում, և չի հանդուրժի, որ իր հետ խոսեն այդկերպ», – ասել է Կարեն Բեքարյանը՝ հավելելով, որ եթե արձանագրությունների վերադարձի վերաբերյալ խոսք լինի, գործընթացի նման ավարտի պարագայում դա պետք է արտացոլի այդ պահի իրավիճակը։